Jelen dokumentum tartalmazza a **Bambi Marina Kft. mint, szolgáltató (a továbbiakban: ’Szolgáltató’)** által a bambistudio.hu internetes oldalon (a továbbiakban: **’Honlap’**) keresztül értékesített szolgáltatások (a továbbiakban: **’Szolgáltatás’**) vásárlóira (a továbbiakban: **’Vásárló’**) vonatkozó általános szerződési feltételeket (a továbbiakban: **’ÁSZF’**).

Jelen ÁSZF a Szolgáltató valamennyi, a Honlapon keresztül a Vásárló által megvásárolható szolgáltatás vásárlási feltételeit tartalmazza.

A Honlap használatához szükséges azon technikai tájékoztatást, melyet jelen ÁSZF nem tartalmaz, a Honlapon elérhető egyéb tájékoztatások nyújtják.

A szerződés nyelve magyar és a szerződés nem minősül írásbeli szerződésnek, azokat Szolgáltató nem iktatja, így az utólag nem hozzáférhető, és nem megtekinthető, ide nem értve a megrendelések adatait.

Szolgáltató semmilyen magatartási kódex rendelkezéseinek nem veti alá magát.

**1.       SZOLGÁLTATÓ ADATAI**

**Név: Bambi Marina Kft.**

**Székhely: 1138 Budapest, Meder utca 6.**

**Cégjegyzékszám: 01-09-403326**

**Nyilvántartásba vevő szerv: Fővárosi Törvényszék Cégbírósága**

**Adószám: 32026687-2-41**

**Számlavezető pénzintézet: MKB Bank**

**Számlaszám: 103000021334348900014909**

**E-mail cím: info@bambistudio.hu**

A Szolgáltatás nyújtásához igénybe vett tárhelyszolgáltató:

**Neve**: Bacsó Attila egyéni vállalkozó

**Címe**: 2094 Nagykovácsi, Pilis utca 1.

**Adószám:** 59529334-1-33

**E-mail cím:** hello@bacsoattila.hu

**2.       A VÁSÁRLÁS FELTÉTELEI ÉS MENETE**

**2.1. REGISZTRÁCIÓ**

A Honlap tartalma és a Szolgáltatás megrendelése elérhető bármely Vásárló számára regisztráció nélkül.

**2.2. SZOLGÁLTATÁS KIVÁLASZTÁSA ÉS MEGRENDELÉSE**

Vásárló az alábbi módon tud megrendelést leadni a Honlapon elérhető Szolgáltatásokra:

A Honlapon a ’Szolgáltatások’ menüpont alpontjaira kattintva érhetőek el a különböző Szolgáltatásokat bemutató oldalak.

Az adott Szolgáltatásra kattintva érhetőek el a részletes leírások, képek és az árak.

A Szolgáltatás időpontjai az ’Időpontot foglalok’ gombra kattintva érhetőek el, majd a Szolgáltatás a naptárból kiválasztott időpont után a “Foglalás most” gombra kattintva helyezhető a kosárba.

**2.2.1.       FIZETÉSI MÓD, KOSÁR VÉGLEGESÍTÉSE ÉS A MEGRENDELÉS VÉGLEGESÍTÉSE**

A Honlap jobb felső sarkában található kosár ikonra kattintva tekinthető meg a kosár tartalma, ahol ellenőrizni tudja a Vásárló a megvásárolni kívánt Szolgáltatások listáját, a kosár részösszegét és a végösszeget is.

Amennyiben a kosár tartalmát rendben találta, úgy a ’Tovább a pénztárhoz’ gombra kattintva tudja a Vásárló a számlázási adatokat megadni.

Amennyiben mindent rendben talál, úgy el kell fogadnia jelen ÁSZF-et és az Adatkezelési tájékoztatót, majd a ’Megrendelés elküldése’ gombra kattintva véglegesíthető a vásárlás.

A rendelés feladása tehát a „Megrendelés elküldése” gombra kattintással történik, ami a Vásárló részére fizetési kötelezettséget keletkeztet.

A fizetés kizárólag bankkártyával, az OTP SimplePay fizetési móddal lehetséges. A ’Megrendelés elküldése’ gombra kattintva átirányítjuk a Vásárlót az OTP Simple Pay pénzügyi szolgáltató fizetési felületére. Itt kell megadnia a fizetéshez szükséges bankkártya adatokat. A tranzakció több másodpercet is igénybe vehet. Megrendelése akkor válik véglegessé, ha a fizetés sikeresen lezárult.

Szolgáltató a megrendelés sikerességéről az ezt követő felületen és e-mailben is értesíti a Vásárlót, ahol a Vásárló megrendelésének száma is megtalálható.

**2.2.2.       VISSZAIGAZOLÁS**

Szolgáltató a megrendelés sikerességéről az ezt követő felületen és emailben is értesíti a Vásárlót, ahol a Vásárló megrendelésének száma is megtalálható.

**2.3. SZOLGÁLTATÁS ÁRÁNAK MEGFIZETÉSE**

A Honlapon feltüntetett árak a rendelés időpontjában érvényes árak, amelyeket a Honlapon a Szolgáltatások mellett talál a Vásárló. Az árak alanyi adómentesek, 0%-os ÁFA-t tartalmaznak.

Szolgáltató nem vállal felelősséget a gondossága ellenére és/vagy a rendszer hibájából eredően hibásan feltüntetett árért, illetve a nyilvánvalóan téves, a Szolgáltatás közismert nagyságrendű árától jelentősen eltérő, irreális árra (pl.: 0 Ft-os ár).

Ilyen esetekben Szolgáltató nem köteles a Szolgáltatást a Honlapon hibásan feltüntetett áron szolgáltatni. Hibás ár feltüntetése esetén a Szolgáltató a rendelés visszaigazolásában vagy azt követően ajánlja fel, a Szolgáltatás valós áron történő megvásárlásának lehetőségét, mely információ birtokában a Vásárló eldöntheti, hogy megrendeli valós áron a Szolgáltatást vagy minden hátrányos jogkövetkezmény nélkül lemondja a megrendelést.

**2.4. ADATBEVITELI HIBÁK JAVÍTÁSA**

Vásárlónak a rendelés bármely szakaszában és a megrendelés Szolgáltató részére való elküldéséig a Honlapon bármikor lehetősége van az adatbeviteli hibák javítására az űrlap módosításával.

Amennyiben a Vásárló véglegesítette rendelését és a megadott adatokban hibát fedez fel, akkor a lehető legrövidebb időn belül kezdeményeznie kell a rendelése törlését, vagy módosítását. A hibás rendelés törlését a regisztrációkor megadott email címről küldött levéllel, vagy telefonhívással jelezheti Vásárló a Szolgáltató felé. Ezt követően a helyes adatokat tartalmazó rendelés újra feladható.

**2.5. AJÁNLATI KÖTÖTTSÉG, VISSZAIGAZOLÁS**

A Szolgáltató a megrendeléseket automatikusan feldolgozza és e-mail értesítésben visszaigazolja a Vásárló részére a megrendelés elfogadását és a szerződés létrejöttét, mely visszaigazoló e-mail tartalmazza a Vásárló által a vásárlás, illetve regisztráció során megadott adatokat (számlázási információk), a rendelés azonosítóját, a rendelés dátumát, a megrendelt Szolgáltatások felsorolását, mennyiségét, a Szolgáltatás árát, a fizetendő végösszeget és a Szolgáltató elérhetőségi adatait.

A visszaigazoló e-mail Szolgáltató részéről a Vásárló által tett ajánlat elfogadásának minősül, mellyel érvényes szerződés jön létre Szolgáltató és Vásárló között.

Vásárló mentesül az ajánlati kötöttség alól, ha legkésőbb 48 órán belül nem kapja meg Szolgáltatótól az elküldött rendelésre vonatkozó visszaigazoló emailt.

Ha Vásárló rendelését már elküldte a Szolgáltató részére és hibát vesz észre a visszaigazoló e-mailben szereplő adatok tekintetében, azt 1 napon belül jeleznie kell Szolgáltató felé, a nem kívánt rendelések teljesítésének elkerülése érdekében.

A megrendelés elektronikus úton megkötött szerződésnek minősül, amelyre a polgári törvénykönyvről szóló 2013. évi V. törvény, az elektronikus kereskedelmi szolgáltatások, valamint az információs társadalommal összefüggő szolgáltatások egyes kérdéseiről szóló 2001. évi CVIII. törvényben foglaltak irányadóak. A szerződés a fogyasztó és a vállalkozás közötti szerződések részletes szabályairól szóló 45/2014 (II.26.) Korm. rendelet hatálya alá tartozik, és szem előtt tartja a fogyasztók jogairól szóló Európai Parlament és a Tanács 2011/83/EU irányelvének rendelkezéseit.

**2.6. FIZETÉS**

A vásárlás ellenértékét az alábbiak szerint tudja teljesíteni a Vásárló:

**OTP SimplePay**

A vételár kiegyenlítése érvényes bankkártyával történhet a SimplePay (OTP Bank) rendszerének igénybevételével. A megrendelés elküldése után a rendszer továbblép az OTP SimplePay fizetési oldalára. A rendszer továbblépését követően a fizetésre a SimplePay Általános Szerződés Feltételeinek rendelkezései vonatkoznak. A fizetés a SimplePay honlapján feltüntetett bankkártya típusokkal történhet, az OTP online kártyaelfogadó terminálján (VPOS) keresztül (SimplePay). Itt a fizetéshez meg kell adni a bankkártyán szereplő nevet, a kártya számát, lejárati dátumát és érvényesítési kódját (CVC2 vagy CVV2). A Vásárló a bankkártya adatainak megadását követően a „Fizet” gombra kattintva indítja el a tranzakciót. A sikeres fizetésről az OTP SimplePay oldal elektronikus üzenetben küld visszaigazolást.

Vásárló tudomásul veszi, hogy a Szolgáltató által a bambistudio.hu oldal felhasználói adatbázisában tárolt személyes adatai átadásra kerülnek az OTP Mobil Kft., mint adatfeldolgozó részére. A Szolgáltató által továbbított adatok köre az alábbi: név, számlázási cím, e-mail cím, telefonszám. Az adatfeldolgozó által végzett adatfeldolgozási tevékenység jellege és célja a SimplePay Adatkezelési tájékoztatóban, az alábbi linken tekinthető meg: <http://simplepay.hu/vasarlo-aff>

Vásárló (Előfizető) jelen Általános Szerződési Feltételek elfogadásával kifejezett hozzájárulását adja ahhoz, hogy a Szolgáltató – az előfizetés időszakához igazodva – előfizetési időszakonként ismétlődve alkalmazza az előfizetési díj bankkártyáról történő lehívását az OTP SimplePay rendszerének igénybevételével.

Az ismétlődő bankkártyás fizetés (továbbiakban: „Ismétlődő fizetés”) egy, a SimplePay által biztosított bankkártya elfogadáshoz tartozó funkció, mely azt jelenti, hogy a Vásárló által a regisztrációs tranzakció során megadott bankkártyaadatokkal a jövőben újabb fizetéseket lehet kezdeményezni a bankkártyaadatok újbóli megadása nélkül.

Az Ismétlődő fizetés igénybevételéhez jelen dokumentum elfogadásával Ön hozzájárul, hogy a sikeres regisztrációs tranzakciót követően jelen webshopban (bambistudio.hu) kezdeményezett későbbi fizetések a bankkártyaadatok újbóli megadása és az Ön tranzakciónként hozzájárulása nélkül a Szolgáltató által kezdeményezve történjenek.

Figyelem(!): a bankkártyaadatok kezelése a kártyatársasági szabályoknak megfelelően történik. A bankkártyaadatokhoz sem a Szolgáltató, sem a SimplePay nem fér hozzá.

A Szolgáltató által tévesen vagy jogtalanul kezdeményezett ismétlődő fizetéses tranzakciókért közvetlenül a Szolgáltató felel, s Szolgáltató fizetési szolgáltatójával (SimplePay) szemben bármilyen igényérvényesítés kizárt.

Jelen tájékoztatót átolvastam, annak tartalmát tudomásul veszem és elfogadom.

**2.7. SZÁMLA**

Szolgáltató a Vásárló részére elektronikus úton a megadott email címére küldi el számláját.

**3.       A SZOLGÁLTATÁS IGÉNYBEVÉTELE**

Vásárló a sikeres vásárlást követően a lefoglalt időpontban személyesen a 1138 Bp., Meder utca 6. szám alatt veheti igénybe a kiválasztott Szolgáltatást.

**4.       A SZOLGÁLTATÁS TELJESÍTÉSÉVEL KAPCSOLATOS FELELŐSSÉG**

A Szolgáltató a Szolgáltatás keretében arra vállal felelősséget, hogy:

* a lefoglalt időben biztosítsa a szolgáltatást
* a legjobb szakmai tudása szerinti Szolgáltatás legyen elérhető.

Szolgáltató nem vállal felelősséget:

* ha a Vásárló hibájából eredően nem tud megjelenni a lefoglalt időpontban
* a Vásárló előzetes elvárásainak való megfelelésért.

A Szolgáltatás igénybevétele minden esetben személyesen, a 1138 Bp. Meder utca 6. szám alatt valósul meg.

A Vásárló kizárólag saját kockázatára veheti igénybe a szolgáltatást és elfogadja, hogy Szolgáltató nem vállal felelősséget a használat során felmerülő vagyoni és nem vagyoni károkért a szándékosan okozott, továbbá az emberi életet, testi épséget vagy egészséget megkárosító szerződésszegésért való felelősségen túlmenően.

A Vásárló köteles gondoskodni arról, hogy harmadik személyek jogait vagy a jogszabályokat se közvetlenül, se közvetett módon ne sértse. A Vásárló teljes mértékben és kizárólagosan felelős saját magatartásáért.

**5. Szolgáltatás elmaradása, módosítása**

A Szolgáltató fenntartja a jogot arra, hogy a Szolgáltatás időpontját módosítsa. A szolgáltatás esetleges elmaradásáról vagy az időpontváltozásról a Szolgáltató legalább 24 órával az adott Szolgáltatás előtt a jelentkezés során megadott e-mail címen vagy telefonszámon értesíti a Vásárlókat.

**6. JOGÉRVÉNYESÍTÉSI LEHETŐSÉGEK**

**6.1 Panaszügyintézés helye, ideje, módja**

Vásárló a Szolgáltató tevékenységével kapcsolatos fogyasztói kifogásait a Szolgáltató elérhetőségein terjesztheti elő.

Szolgáltató a telefonon vagy egyéb elektronikus hírközlési szolgáltatás felhasználásával közölt szóbeli panasz esetén a Vásárlónak legkésőbb az érdemi válasszal egyidejűleg megküldi a jegyzőkönyv másolati példányát.

Minden egyéb esetben a Szolgáltató az írásbeli panaszra vonatkozó szabályok szerint jár el.

A telefonon, vagy más hírközlési eszköz segítségével rögzített panaszt a Szolgáltató egyedi azonosítóval látja el, mely a későbbiekben egyszerűsíti a panasz visszakeresését.

Szolgáltató a hozzá írásban érkezett panaszt 30 napon belül érdemben megválaszolja. Az intézkedés jelen szerződés értelmében a postára adást jelenti.

A panasz elutasítása esetén Szolgáltató az elutasítás indokáról tájékoztatja a Vásárlót.

**6.2 Egyéb jogérvényesítési lehetőségek**

Amennyiben Szolgáltató és Vásárló között esetlegesen fennálló fogyasztói jogvita Szolgáltatóval folytatott tárgyalások során nem rendeződik, az alábbi jogérvényesítési lehetőségek állnak nyitva Vásárló számára:

* Panasztétel a fogyasztóvédelmi hatóságnál,
* Békéltető testület eljárásának kezdeményezése

A Budapesti Békéltető Testület elérhetőségei:

1016 Budapest, Krisztina krt. 99. III. em. 310.  
Levelezési cím: 1253 Budapest, Pf.: 10.  
E-mail cím: bekelteto.testulet@bkik.hu  
Fax: 06 (1) 488 21 86  
Telefon: 06 (1) 488 21 31

* Bírósági eljárás kezdeményezése.

**7.       EGYÉB RENDELKEZÉSEK**

**7.1. AZ ÁLTALÁNOS SZERZŐDÉSI FELTÉTELEK EGYOLDALÚ MÓDOSÍTÁSA**

Szolgáltató jogosult jelen Általános Szerződési Feltételeket a Vásárlók Honlapon történő előzetes tájékoztatása mellett, egyoldalúan is módosítani. A módosított rendelkezések a hatályba lépést követően a Honlap első használata alkalmával válnak hatályossá Vásárlóval szemben, azokat a módosítást követően indított ügyekre kell alkalmazni.

Szolgáltató továbbá fenntartja a jogot, hogy bármikor, bármilyen változtatást, javítást hajtson végre a Honlapon, előzetes figyelmeztetés nélkül. A Szolgáltató továbbá fenntartja a jogot, hogy a Honlapot más domain név alá helyezze át.

**7.2. SZERZŐI JOGOK**

A Honlap egésze, annak grafikus elemei, szövege és technikai megoldásai és a Szolgáltatás elemei szerzői jogi védelem vagy más szellemi alkotáshoz fűződő jog védelme alatt állnak. A Szolgáltató a feljogosított felhasználója a Honlapon, valamint a Honlapon keresztül elérhető szolgáltatások nyújtása során megjelenített valamennyi tartalomnak: bármely szerzői műnek, illetve más szellemi alkotásnak (ideértve többek közt valamennyi grafikát és egyéb anyagokat, a Honlap felületének elrendezését, szerkesztését, a használt szoftveres és egyéb megoldásokat, megvalósítást).

A Honlap tartalmának, valamint egyes részeinek fizikai vagy más adathordozóra mentése vagy kinyomtatása a Szolgáltató előzetes írásbeli hozzájárulása esetén engedélyezett.

A jelen ÁSZF-ben kifejezetten meghatározott jogokon túlmenően a jelentkezés, a Honlap használata, illetve az ÁSZF egyetlen rendelkezése sem biztosít jogot Vásárlónak a Honlapon szereplő bármely kereskedelmi névnek vagy védjegynek bármely használatára, hasznosítására. A Honlap rendeltetésszerű használatával járó megjelenítésen, az ehhez szükséges ideiglenes többszörözésen és a magáncélú másolatkészítésen túl e szellemi alkotások a Szolgáltató előzetes írásbeli engedélye nélkül semmilyen egyéb formában nem használhatók fel vagy hasznosíthatók.

A Szolgáltató fenntartja minden jogát szolgáltatásának minden elemére, különös tekintettel az általa használt domain nevekre, az ezekhez tartozó aldomainekre, a Szolgáltató által foglalt minden más domain névre, annak aloldalakra, valamint az internetes reklámfelületeire. Tilos minden olyan tevékenység, amely a Szolgáltató adatbázisának kilistázására, rendszerezésére, archiválására, feltörésére (hack), forráskódjainak visszafejtésére irányul, kivéve, ha erre a Szolgáltató külön engedélyt ad.

Külön megállapodás, vagy az erre a célra szolgáló szolgáltatás igénybevétele nélkül tilos a Szolgáltató által rendelkezésre bocsátott felület, illetve keresőmotorok megkerülésével a Szolgáltató adatbázisát módosítani, lemásolni, abban új adatokat elhelyezni, vagy meglévő adatokat felülírni.

Jelen Általános Szerződési Feltételek hatályba lépésének ideje: 2023.05.15.

Jelen dokumentum letölthető változata a következő linkre kattintva érhető el:

https://bambistudio.hu/wp-content/uploads/2023/07/Bambi-Studio-ASZF.docx

**8. ADATKEZELÉS**

A Szolgáltató a Fogyasztók adatait az Adatkezelési tájékoztatóban található feltételek szerint kezeli, melyek a honlapon is megtalálhatóak.